《次韵孙邦求少监游刘园一首》
宋代·苏籀

权使将军势不行，连云鸳甃鸟乌晴。
池台溢郭鏁扃固，林樾半空甍栱頳。
席帽扬鞭来看鹤，绮疏褰幌政闻莺。
贺兰青海勋名事，雅意未谐幽与并。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。